title: 2014/721/EU: Rådets afgørelse af 13. oktober 2014 om fastlæggelse af den holdning, der skal indtages på Den Europæiske Unions vegne i Udvalget for Offentlige Udbud vedrørende New Zealands tiltrædelse af den reviderede aftale om offentlige udbud

text:
               18.10.2014

               DA

               Den Europæiske Unions Tidende

               L 300/53

         RÅDETS AFGØRELSE
   af 13. oktober 2014
   om fastlæggelse af den holdning, der skal indtages på Den Europæiske Unions vegne i Udvalget for Offentlige Udbud vedrørende New Zealands tiltrædelse af den reviderede aftale om offentlige udbud

      (2014/721/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 28. september 2012 anmodede New Zealand om at tiltræde den reviderede aftale om offentlige udbud (»den reviderede GPA«).

               (2)

               New Zealands forpligtelser vedrørende dækning er fastlagt i landets endelige tilbud, som blev forelagt parterne i den reviderede GPA den 21. juli 2014.

               (3)

               Selv om tilbuddet fra New Zealand er vidtrækkende, indeholder det ikke fuld dækning. Det er derfor passende at indføre visse undtagelser, der er specifikke for New Zealand, i forhold til Unionens dækning. Disse specifikke undtagelser, som fremgår af bilaget til denne afgørelse, bliver en del af vilkårene for New Zealands tiltrædelse af den reviderede GPA og vil blive afspejlet i den afgørelse, der vedtages af Udvalget for Offentlige udbud (»GPA-udvalget«) om New Zealands tiltrædelse.

               (4)

               New Zealands tiltrædelse af den reviderede GPA ventes at bidrage positivt til en yderligere international liberalisering af markederne for offentlige udbud.

               (5)

               Artikel XXII, stk. 2, i den reviderede GPA fastlægger, at ethvert medlem af WTO kan tiltræde den reviderede GPA på vilkår, der skal aftales mellem det pågældende medlem og parterne, og sådanne vilkår anføres i en afgørelse truffet af GPA-udvalget.

               (6)

               Det er derfor nødvendigt at fastlægge den holdning, der skal indtages på Unionens vegne i GPA-udvalget i forbindelse med New Zealands tiltrædelse —

         VEDTAGET DENNE AFGØRELSE:
   Artikel 1
   I Udvalget for Offentlige Udbud skal der på Unionens vegne indtages en holdning til fordel for New Zealands tiltrædelse af den reviderede aftale om offentlige udbud, der er omfattet af specifikke tiltrædelsesvilkår, som anført i bilaget til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 13. oktober 2014.

            På Rådets vegne

         M. MARTINA

            Formand

      BILAG
      EU'S VILKÅR FOR NEW ZEALANDS TILTRÆDELSE AF DEN REVIDEREDE GPA (1)

      Ved New Zealands tiltrædelse af den reviderede aftale om offentlige udbud affattes punkt 3 i afsnit 2 (»EU-medlemsstaternes centraladministrative ordregivende myndigheder«) i bilag 1 til tillæg I for Den Europæiske Union således:

                     »3.

                     For varer, tjenesteydelser, leverandører og tjenesteudbydere i USA, Canada, Japan, Hongkong, Kina, Singapore, Korea, Armenien, Det særskilte toldområde Taiwan, Penghu, Kinmen og Matsu samt New Zealand — Udbud fra følgende centraladministrative ordregivende myndigheder, forudsat de ikke er markeret med en asterisk.«

      Ved New Zealands tiltrædelse af den reviderede aftale om offentlige udbud omfatter bemærkning 1 i bemærkningerne til bilag 2 til tillæg I for Den Europæiske Union følgende litraer efter litra e):

                  »f.

                  udbud fra lokaladministrative ordregivende myndigheder (ordregivende myndigheder i de administrative enheder, der er opført under NUTS 3, og mindre administrative enheder som omhandlet i Europa-Parlamentets og Rådets forordning (EF) nr. 1059/2003 (2) (som ændret) med hensyn til varer, tjenesteydelser, leverandører og tjenesteudbydere fra New Zealand

                  g.

                  udbud fra ordregivende myndigheder i de administrative enheder, der er opført under NUTS 1 og 2, som omhandlet i forordning (EF) nr. 1059/2003 (som ændret), med hensyn til varer, tjenesteydelser, leverandører og tjenesteudbydere fra New Zealand, medmindre deres udbud er omfattet af bilag 3 for Unionen.«

            Ved New Zealands tiltrædelse af den reviderede aftale om offentlige udbud omfatter bemærkning 6 i bemærkningerne til bilag 3 til tillæg I for Den Europæiske Union følgende litraer efter litra n):

                  »o.

                  udbud fra ordregivende enheder, som er aktive inden for produktion, transport eller distribution af drikkevand, der er omfattet af dette bilag, for så vidt angår leverancer, tjenesteydelser og tjenesteydere fra New Zealand

                  p.

                  udbud fra ordregivende enheder, som er aktive inden for lufthavnsfaciliteter, der er omfattet af dette bilag, for så vidt angår leverancer, tjenesteydelser og tjenesteydere fra New Zealand

                  q.

                  udbud fra ordregivende enheder, som er aktive inden for søhavne og havne ved indre vandveje eller andre terminalfaciliteter, der er omfattet af dette bilag, for så vidt angår leverancer, tjenesteydelser og tjenesteydere fra New Zealand

                  r.

                  udbud fra regional- eller lokaladministrative ordregivende myndigheder, som er aktive inden for de områder, der er omfattet af dette bilag, for så vidt angår leverancer, tjenesteydelser og tjenesteydere fra New Zealand, med undtagelse af udbud fra ordregivende myndigheder i de administrative enheder, der er opført under NUTS 1 og 2 (som omhandlet i forordning (EF) nr. 1059/2003, som ændret), som er aktive inden for transport med bybane, automatiske systemer, sporvogn, trolleybus, bus eller kabelvogn.«

         (1)  WTO's sekretariat har med samtykke fra parterne i den reviderede GPA ændret nummereringen i dækningsfortegnelserne for parterne i den reviderede GPA. Den nummerering, der anvendes i dette bilag, svarer til nummereringen i den seneste bekræftede kopi af dækning dækningsfortegnelserne for parterne i den reviderede GPA, som WTO's sekretariat har formidlet til parterne i den reviderede GPA ved officiel meddelelse, og som er tilgængelig på: http://www.wto.org/english/tratop_e/gproc_e/gp_app_agree_e.htm#revisedGPA. Den nummerering af dækningsfortegnelserne for parterne i den reviderede GPA, der er offentliggjort i EUT L 68 af 7.3.2014, s. 2, er forældet.

         (2)  Europa-Parlamentets og Rådets (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (EFT L 154 af 21.6.2003, s.1).


Avis juridique important

|

32000D0724

Rådets afgørelse af 20. november 2000 om forlængelse og ændring af afgørelse 1999/730/FUSP om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja

EF-Tidende nr. L 292 af 21/11/2000 s. 0003 - 0004

Rådets afgørelseaf 20. november 2000om forlængelse og ændring af afgørelse 1999/730/FUSP om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja(2000/724/FUSP)RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 23, stk. 2,under henvisning til fælles aktion 1999/34/FUSP af 17. december 1998 om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben(1), særlig artikel 6, ogud fra følgende betragtninger:(1) Den 15. november 1999 vedtog Rådet afgørelse 1999/730/FUSP(2) om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja, der tager sigte på at gennemføre fælles aktion 1999/34/FUSP ved hjælp af udpegelse af en projektleder, der har mandat til at gennemføre målene i artikel 1 i afgørelse 1999/730/FUSP.(2) Disse mål har ikke kunnet gennemføres inden den 15. november 2000, på hvilken dato afgørelse 1999/730/FUSP udløb.(3) Det er vigtigt, at Den Europæiske Unions bidrag giver positive resultater og gør det muligt, at resultaterne kan forelægges på De Forenede Nationers konference om alle aspekterne af ulovlig handel med håndskydevåben og lette våben. Denne konference skal afholdes i juli-august 2001.(4) Afgørelse 1999/730/FUSP bør derfor forlænges og ændres -TRUFFET FØLGENDE AFGØRELSE:Artikel 1Afgørelse 1999/730/FUSP ændres således:a) I artikel 3, stk. 1, ændres beløbet for det finansielle referencegrundlag til 1300000 EUR.b) I artikel 4, stk. 2, ændres "15. november 2000" til "15. november 2001".c) Bilaget erstattes med bilaget til denne afgørelse.Artikel 2Denne afgørelse har virkning fra den 16. november 2000.Artikel 3Denne afgørelse offentliggøres i EF-Tidende.Udfærdiget i Bruxelles, den 20. november 2000.På Rådets vegneH. VédrineFormand(1) EFT L 9 af 15.1.1999, s. 1.(2) EFT L 294 af 16.11.1999, s. 5.BILAGPROJEKTLEDERENS MANDAT1. Projektlederen skal med henblik på artikel 1, stk. 2, litra a), med støtte fra relevante eksperter arbejde tæt sammen med relevante regeringsembedsmænd fra Ministerrådet, Indenrigsministeriet og andre kompetente ministerier om udarbejdelse af passende love og bestemmelser. Projektlederen kan i den forbindelse arrangere uddannelsesmissioner for de pågældende regeringsembedsmænd og skal fortsat stille den juridiske ekspertise til rådighed, der er nødvendig for, at regeringen kan affatte en lovgivning, som Ministerrådet skal vedtage og forelægge for Nationalforsamlingen.2. Der skal med henblik på artikel 1, stk. 2, litra b), lokalt under projektlederens tilsyn arrangeres workshopper eller konsultationer med relevante cambodjanske myndigheder for at gøre disse opmærksom på, hvilke krav der stilles, og hvilke metoder der internationalt anses for at være de bedste med hensyn til registrering og forvaltning af våbenlagre og sikkerhed i forbindelse med disse, og for at fastlægge politikker, retningslinjer og praksis på dette område. Med henblik herpå kan projektlederen iværksætte et pilotprojekt, der giver mulighed for at udstikke tilpassede retningslinjer. Han drager omsorg for, at de pågældende myndigheder inddrages nøje i fastlæggelsen og gennemførelsen af dette projekt.3. Projektlederen skal med henblik på artikel 1, stk. 2, litra c), med støtte fra relevante eksperter bistå den cambodjanske regering, politiet og sikkerhedsstyrkerne og Det Nationale Råd for Demobilisering med at fastlægge politikker og procedurer for identificering af overskydende våben og for indsamling og destruktion af dem, især i forbindelse med de første demobiliserings- og reintegrationsprogrammer, der er planlagt for to provinser i 2000, og overvåge de fremskridt, der sker på dette område under demobiliseringsprocessen. Projektlederen skal i givet fald sikre kontrollen med og opfølgningen af gennemførelsen af pilotprojekterne "våben til gengæld for udvikling" i Kracheh og Pursat. Projektlederen skal med støtte fra relevante eksperter bistå den cambodjanske regering, politiet og sikkerhedsstyrkerne med at destruere de indsamlede våben i forbindelse med destruktionsceremonier.4. Med henblik på artikel 1, stk. 2, litra d), yder projektlederen finansiel bistand til aktiviteter, der gennemføres af ikke-statslige organisationer i Cambodja, herunder Den Fælles Arbejdsgruppe vedrørende Våbenreduktion i Cambodja, f.eks. bevidstgørelse, udveksling af oplysninger og uddannelsesprogrammer. Disse aktiviteter kan foregå i udvalgte områder i Cambodja efter aftale mellem projektlederen og de relevante organisationer.5. Projektlederen skal sørge for, at der fastlægges passende procedurer for effektiv opfølgning og evaluering af aktiviteterne. Han skal med henblik herpå søge at opnå fuldt samarbejde fra den cambodjanske regering, politiet og sikkerhedsstyrkerne.


title: 2006/445/EF: Rådets afgørelse af  22. maj 2006  om indgåelse af en aftale i form af brevveksling mellem Det Europæiske Fællesskab og Det Særskilte Toldområde Taiwan, Penghu, Kinmen og Matsu i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af Den Europæiske Union

text:
               30.6.2006

               DA

               Den Europæiske Unions Tidende

               L 176/100

         RÅDETS AFGØRELSE
   af 22. maj 2006
   om indgåelse af en aftale i form af brevveksling mellem Det Europæiske Fællesskab og Det Særskilte Toldområde Taiwan, Penghu, Kinmen og Matsu i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af Den Europæiske Union
   (2006/445/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Den 22. marts 2004 bemyndigede Rådet Kommissionen til at indlede forhandlinger med visse andre WTO-medlemmer i medfør af artikel XXIV, stk. 6, i den almindelige overenskomst om told og udenrigshandel (GATT) 1994 i tilslutning til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union.

               (2)

               Kommissionen har i samråd med det udvalg, der blev nedsat ved traktatens artikel 133, ført forhandlinger inden for rammerne af Rådets forhandlingsdirektiver.

               (3)

               Kommissionen har fuldført forhandlingerne om en aftale i form af brevveksling mellem Det Europæiske Fællesskab og Det Særskilte Toldområde Taiwan, Penghu, Kinmen og Matsu i henhold til artikel XXIV, stk. 6, og artikel XXVIII i GATT 1994. Denne aftale bør godkendes —

         TRUFFET FØLGENDE AFGØRELSE:
   Artikel 1
   Aftalen i form af brevveksling mellem Det Europæiske Fællesskab og Det Særskilte Toldområde Taiwan, Penghu, Kinmen og Matsu i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af Den Europæiske Union med hensyn til tilbagetrækning af specifikke indrømmelser i forbindelse med tilbagetrækningen af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af Den Europæiske Union godkendes herved på Fællesskabets vegne.
   Teksten til aftalen i form af brevveksling er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Fællesskabet (1).

      Udfærdiget i Bruxelles, den 22. maj 2006.

            På Rådets vegne

         J. PRÖLL

            Formand

      (1)  Datoen for aftalens ikrafttræden offentliggøres i Den Europæiske Unions Tidende.
    ---documentbreak---

               30.6.2006

               DA

               Den Europæiske Unions Tidende

               L 176/102

         OVERSÆTTELSE
   AFTALE I FORM AF BREVVEKSLING
   mellem Det Europæiske Fællesskab og Det Særskilte Toldområde Taiwan, Penghu, Kinmen og Matsu i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af Den Europæiske Union
   Hr.,
   Efter forhandlinger mellem De Europæiske Fællesskaber (EF) og Det Særskilte Toldområde Taiwan, Penghu, Kinmen og Matsu i medfør af artikel XXIV, stk. 6, og artikel XXVIII i GATT 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af EF er der aftalt følgende mellem EF og Det Særskilte Toldområde Taiwan, Penghu, Kinmen og Matsu som afslutning på forhandlingerne, som blev indledt efter EF's anmeldelse af 19. januar 2004 til WTO i medfør af artikel XXIV, stk. 6, i GATT 1994.
   EF vil i sin liste for toldområdet for EF-25 indarbejde indrømmelserne fra dets tidligere liste for EF-15.
   EF vil i sin liste for toldområdet for EF-25 indarbejde følgende indrømmelse:
   8712 00 30 (cykler uden motor): nedsættelse af den nuværende bundne EF-told på 15 % til 14,0 %.
   Denne aftale træder i kraft ved brevvekslingen efter parternes overvejelser efter egne procedurer. EF bestræber sig bedst muligt på at iværksætte de relevante gennemførelsesforanstaltninger inden den 1. marts 2006 og under ingen omstændigheder senere end den 1. juli 2006.
   Modtag hr. forsikringen om min udmærkede højagtelse.

         På vegne af Det Europæiske Fællesskab

   Hr.,
   Jeg skal herved henvise til Deres brev med følgende ordlyd:

      »Efter forhandlinger mellem De Europæiske Fællesskaber (EF) og Det Særskilte Toldområde Taiwan, Penghu, Kinmen og Matsu i medfør af artikel XXIV, stk. 6, og artikel XXVIII i GATT 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af EF er der aftalt følgende mellem EF og Det Særskilte Toldområde Taiwan, Penghu, Kinmen og Matsu som afslutning på forhandlingerne, som blev indledt efter EF's anmeldelse af 19. januar 2004 til WTO i medfør af artikel XXIV, stk. 6, i GATT 1994.
      EF vil i sin liste for toldområdet for EF-25 indarbejde indrømmelserne fra dets tidligere liste for EF-15.
      EF vil i sin liste for toldområdet for EF-25 indarbejde følgende indrømmelse:
      8712 00 30 (cykler uden motor): nedsættelse af den nuværende bundne EF-told på 15 % til 14,0 %.
      Denne aftale træder i kraft ved brevvekslingen efter parternes overvejelser efter egne procedurer. EF bestræber sig bedst muligt på at iværksætte de relevante gennemførelsesforanstaltninger inden den 1. marts 2006 og under ingen omstændigheder senere end den 1. juli 2006.«

   Jeg har den ære at meddele Dem, at min regering er indforstået med ovenstående.
   Modtag hr. forsikringen om min udmærkede højagtelse.

         På vegne af Det Særskilte Toldområde Taiwan, Penghu, Kinmen og Matsu


title: EFTA-Tilsynsmyndighedens beslutning nr. 111/15/KOL af 31. marts 2015 om ændring af listen i punkt 39 i del 1.2 i kapitel I i bilag I til aftalen om Det Europæiske Økonomiske Samarbejdsområde over de grænsekontrolsteder i Island og Norge, der er godkendt til at føre veterinærkontrol med levende dyr og animalske produkter fra tredjelande, og om ophævelse af EFTA-Tilsynsmyndighedens beslutning nr. 311/13/KOL [2016/1419]

text:
               25.8.2016

               DA

               Den Europæiske Unions Tidende

               L 230/51

         EFTA-TILSYNSMYNDIGHEDENS BESLUTNING
   Nr. 111/15/KOL
   af 31. marts 2015
   om ændring af listen i punkt 39 i del 1.2 i kapitel I i bilag I til aftalen om Det Europæiske Økonomiske Samarbejdsområde over de grænsekontrolsteder i Island og Norge, der er godkendt til at føre veterinærkontrol med levende dyr og animalske produkter fra tredjelande, og om ophævelse af EFTA-Tilsynsmyndighedens beslutning nr. 311/13/KOL [2016/1419]
   EFTA-TILSYNSMYNDIGHEDEN HAR —
   under henvisning til punkt 5.b) i indledningen til kapitel I i bilag I til EØS-aftalen,
   under henvisning til den retsakt, der er nævnt i punkt 4 i del 1.1. i kapitel I i bilag I til EØS-aftalen (Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1)), som ændret og tilpasset til EØS-aftalen ved de sektortilpasninger, der er nævnt i bilag I til samme aftale, særlig artikel 6, stk. 2,
   under henvisning til den retsakt, der er nævnt i punkt 111 i del 1.2. i kapitel I i bilag I til EØS-aftalen (Kommissionens beslutning 2001/812/EF af 21. november 2001 om betingelserne for godkendelse af grænsekontrolsteder, der er ansvarlige for veterinærkontrol af tredjelandsprodukter, som føres ind i EF (2)), som ændret, særlig artikel 3, stk. 5,
   som tilpasset til EØS-aftalen ved punkt 4.d) i protokol 1 hertil og artikel 1, stk. 2 og artikel 3, i protokol 1 til tilsyns- og domstolsaftalen, og
   ud fra følgende betragtninger:
   Ved brev af 19. januar 2015 (dok. nr. 742451, IS ref. Mast14090047/0.2.7.0) fik EFTA-Tilsynsmyndigheden besked fra den islandske fødevare- og veterinærmyndighed (MAST) om, at grænsekontrolstedet Húsavik (IS HUS 1) var blevet lukket. MAST anmodede derfor om at få fjernet grænsekontrolstedet fra listen over grænsekontrolsteder i Island og Norge, der er godkendt til at føre veterinærkontrol med levende dyr og animalske produkter fra tredjelande.
   I henhold til direktiv 97/78/EF skal EFTA-Tilsynsmyndigheden etablere og offentliggøre en liste over godkendte grænsekontrolsteder, der efterfølgende kan ændres eller suppleres for at afspejle ændringer i de nationale lister. Den aktuelle liste over godkendte grænsekontrolsteder blev vedtaget af EFTA-Tilsynsmyndigheden den 17. juli 2013 ved beslutning nr. 311/13/KOL.
   EFTA-Tilsynsmyndigheden er derfor forpligtet til at ændre listen over grænsekontrolsteder i Island og Norge og offentliggøre en ny liste, der afspejler ændringen vedrørende grænsekontrolstedet Húsavik.
   EFTA-Tilsynsmyndigheden henviste ved beslutning nr. 65/15/KOL sagen til EFTA-udvalget for dyre- og plantesundhed, der bistår EFTA-Tilsynsmyndigheden. Udvalget godkendte enstemmigt den foreslåede ændring af listen. Udkastet til foranstaltninger er således i overensstemmelse med udvalgets udtalelse.
   I henhold til punkt 6 i EFTA-Tilsynsmyndighedens beslutning nr. 494/13/KOL af 11. december 2013 har det medlem af kollegiet, der har særligt ansvar for dyre- og plantesundhed, samtidig beføjelse til at vedtage udkast til foranstaltninger om ændring af listen over grænsekontrolsteder i en EFTA-stat, der er godkendt til at føre veterinærkontrol med levende dyr og animalske produkter fra tredjelande, hvis udkastet til foranstaltninger er i overensstemmelse med udtalelse fra EFTA-udvalget for dyre- og plantesundhed, der bistår EFTA-Tilsynsmyndigheden —
   VEDTAGET DENNE BESLUTNING:

               1.

               Grænsekontrolstedet Húsavik (IS HUS 1) fjernes fra listen i punkt 39 i del 1.2 i kapitel I i bilag I til aftalen om Det Europæiske Økonomiske Samarbejdsområde over de grænsekontrolsteder i Island og Norge, der er godkendt til at føre veterinærkontrol med levende dyr og animalske produkter fra tredjelande.

               2.

               Veterinærkontrollen med levende dyr og animalske produkter, der føres ind i Island og Norge fra tredjelande, foretages af de kompetente nationale myndigheder på de godkendte grænsekontrolsteder, der er anført på listen i bilaget til denne beslutning.

               3.

               EFTA-Tilsynsmyndighedens beslutning nr. 311/13/KOL af 17. juli 2013 ophæves hermed.

               4.

               Denne beslutning træder i kraft på dagen for undertegnelsen.

               5.

               Denne beslutning er rettet til Island og Norge.

               6.

               Kun den engelske udgave af denne beslutning er autentisk.

      Udfærdiget i Bruxelles, den 31. marts 2015.

            På EFTA-Tilsynsmyndighedens vegne

         Helga JÓNSDÓTTIR

            Medlem af kollegiet

         Xavier LEWIS

            Direktør

      (1)  EFT L 24 af 30.1.1998, s. 9.

      (2)  EFT L 306 af 23.11.2001, s. 28.

      BILAG

         LISTE OVER GODKENDTE GRÆNSEKONTROLSTEDER

                  1

                  =

                  Navn

                  2

                  =

                  TRACES-kode

                  3

                  =

                  Type

                              A

                              =

                              Lufthavn

                              F

                              =

                              Jernbane

                              P

                              =

                              Havn

                              R

                              =

                              Vej

                  4

                  =

                  Inspektionscenter

                  5

                  =

                  Produkter

                              HC

                              =

                              Alle produkter til konsum

                              NHC

                              =

                              Andre produkter

                              NT

                              =

                              Ingen temperaturkrav

                              T

                              =

                              Frosne/kølede produkter

                              T(FR)

                              =

                              Frosne produkter

                              T(CH)

                              =

                              Kølede produkter

                  6

                  =

                  Levende dyr

                              U

                              =

                              Hovdyr: kvæg, svin, får, geder samt tamdyr og vildtlevende dyr af hestefamilien

                              E

                              =

                              Registrerede enhovede dyr som defineret i Rådets direktiv 90/426/EØF

                              O

                              =

                              Andre dyr

                  5-6

                  =

                  Særlige betingelser

                              1)

                              =

                              Kontrol efter Kommissionens beslutning 93/352/EØF vedtaget i henhold til artikel 19, stk. 3, i Rådets direktiv 97/78/EF

                              2)

                              =

                              Kun emballerede produkter

                              3)

                              =

                              Kun fiskeprodukter

                              4)

                              =

                              Kun animalske proteiner

                              5)

                              =

                              Kun uld, skind og huder

                              6)

                              =

                              Kun flydende fedtstoffer, olier og fiskeolier

                              7)

                              =

                              Islandske ponyer (kun fra april til oktober)

                              8)

                              =

                              Kun enhovede dyr

                              9)

                              =

                              Kun tropiske fisk

                              10)

                              =

                              Kun katte, hunde, gnavere, haredyr, levende fisk, krybdyr og andre fugle end strudsefugle

                              11)

                              =

                              Kun foderstoffer i løs vægt

                              12)

                              =

                              Ved (U), for så vidt angår dyr af hestefamilien, kun dyr sendt til en zoologisk have og ved (O) kun daggamle kyllinger, fisk, hunde, katte, insekter eller andre dyr sendt til en zoologisk have

                              13)

                              =

                              Nagylak HU: Dette er et grænsekontrolsted (for produkter) og overgangssted (for levende dyr) på grænsen mellem Ungarn og Rumænien, der er omfattet af overgangsbestemmelser, som man har forhandlet sig frem til og fastsat i tiltrædelsestraktaten for så vidt angår såvel produkter som levende dyr. Se Kommissionens beslutning 2003/630/EF

                              14)

                              =

                              Udpeget EF-transitsted for sendinger af visse animalske produkter til konsum, som transporteres til eller fra Rusland i henhold til de særlige procedurer, der er fastsat i de relevante EF-bestemmelser

                              15)

                              =

                              Kun akvakulturdyr

                              16)

                              =

                              Kun fiskemel

            Land: Island

                  1

                  2

                  3

                  4

                  5

                  6

                  Akureyri

                  IS AKU1

                  P

                  HC-T(1)(2)(3), NHC(16)

                  Hafnarfjörður

                  IS HAF 1

                  P

                  HC(1)(2)(3), NHC-NT(2)(6)(16)

                  Ísafjörður

                  IS ISA1

                  P

                  HC-T(FR)(1)(2)(3)

                  Keflavík Lufthavn

                  IS KEF 4

                  A

                  HC(2), NHC(2)

                  O(15)

                  Reykjavík Eimskip

                  IS REY 1a

                  P

                  HC(2), NHC(2)

                  Reykjavík Samskip

                  IS REY 1b

                  P

                  HC-T(FR)(1)(2)(3), HC-NT(1)(2)(3), NHC-NT(2)(6)(16)

                  Þorlákshöfn

                  IS THH1

                  P

                  HC-T(FR)(1)(2)(3), HC-NT(6), NHC-NT(6)

      Land: Norge

                  1

                  2

                  3

                  4

                  5

                  6

                  Borg

                  NO BRG 1

                  P

                  HC(2), NHC(2)

                  E(7)

                  Båtsfjord

                  NO BJF 1

                  P

                  HC-T(FR)(1)(2)(3), HC-NT(1)(2)(3)

                  Egersund

                  NO EGE 1

                  P

                  HC-NT(6), NHC-NT(6)(16)

                  Hammerfest

                  NO HFT 1

                  P

                  Rypefjord

                  HC-T(FR)(1)(2)(3), HC-NT(1)(2)(3)

                  Honningsvåg

                  NO HVG 1

                  P

                  Honningsvåg

                  HC-T(FR)(1)(2)(3)

                  Kirkenes

                  NO KKN 1

                  P

                  HC-T(FR)(1)(2)(3), HC-NT(1)(2)(3)

                  Kristiansund

                  NO KSU 1

                  P

                  Kristiansund

                  HC-T(FR)(1)(2)(3), NHC-T(FR)(2)(3) HC-NT(6), NHC-NT(6)

                  Larvik

                  NO LAR 1

                  P

                  HC(2)

                  Måløy

                  NO MAY 1

                  P

                  Gotteberg

                  HC-T(FR)(1)(2)(3), NHC-T(FR)(2)(3)

                  Oslo

                  NO OSL 1

                  P

                  HC(2), NHC(2)

                  Oslo

                  NO OSL 4

                  A

                  HC(2), NHC(2)

                  U,E,O

                  Sortland

                  NO SLX 1

                  P

                  Sortland

                  HC-T(FR)(1)(2)(3)

                  Storskog

                  NO STS 3

                  R

                  HC, NHC

                  U,E,O

                  Tromsø

                  NO TOS 1

                  P

                  Bukta

                  HC-T(FR)(1)(2)(3)

                  Solstrand

                  HC-T(FR)(1)(2)(3)

                  Ålesund

                  NO AES 1

                  P

                  Breivika

                  HC-T(FR)(1)(2)(3), NHC-T(FR)(2)(3)

                  Skutvik

                  HC-T(1)(2)(3), HC-NT(6), NHC-T(FR) (2)(3), NHC-NT(6)